Bjoa - Wikipedia

# Bjoa

### Frå Wikipedia – det frie oppslagsverket

Fakta om Bjoa
Kommune: | Vindafjord
Fylke: | Rogaland
Folkemengd: | 500 (2005)
Postnummer: | 5584

Bjoa er ei bygd i Vindafjord kommune, i dag geografisk inndelt i Innbjoa og Utbjoa. Riksveg 543 tar av frå europaveg 134 i Ølensvåg og går til Utbjoa, der det er fergesamband til Fjelberg og Sydnes. Fylkesveg vidare frå Utbjoa via Vikebygd til europaveg 134 i Isvik.

Namnet Bjoa kjem frå norrønt Bjodr som tyder fat eller disk. Bjoalandet ligg som ei hellande flate ned mot Bjoafjorden.

## [endre] Historie

Ei rekke kartlagte kulturminne, mellom anna helleristingar og gravhauger frå bronsealderen, tufter etter båtbyggeri frå vikingtida, nausttomter frå middelalderen, kolerakyrkjegard, bygdeborg.

Bautastein er reist på Utbjoa over Torbjørn Gunnarson Sandvik som deltok i grunnlovssamlinga på Eidsvoll.

Garden Eikås på Dalsbruket ovanfor Innbjoa var kvarter for agenten Arquebus, som opererte ein viktig radiosentral med samband til England under Andre verdskrigen.

## [endre] Næring

Hovudsakleg landbruk, ein god del maskintreprenørar og mekanisk verksemd samt varierande industri i mindre skala. Hundepensjonat med betydeleg kursverksemd. Stor distributør og eksportør av arbeidshansker-klede.

## [endre] Reiseliv/aktivitetar

Stor utleigeaktivitet om sommaren, spesielt til tyske turistar. Besøksgard med sal av eigenprodusert godteri, urter og demonstrasjon av tradisjonell gardsdrift. Ølbryggjarlag med tradisjonell brygging i eldhus. Blåbærhage med mange ulike sortar bær. Gardsutsal med økologiske jordbær og bringebær. Lokalbutikken Buo med pub og marknadshall på tradisjonsrike Innbjoa kai.

## [endre] Lenker ut

- Bjoanett

| Denne geografiartikkelen er ei spire. Du kan hjelpe Nynorsk Wikipedia å vekse seg stor og sterk gjennom å utvide han. Sjå òg: Oversyn over geografispirer.

Henta frå «http://nn.wikipedia.org../../../b/j/o/Bjoa.html»

Kategoriar: Geografispirer | Spirer 2007-09 | Vindafjord

##### Views

- Innhaldsside
- Diskusjon
- Noverande versjon

##### Søk